CELEX: C2004/228/51
Language: el
Date: 2004-09-11 00:00:00
Title: Υπόθεση C-280/04: Αίτηση για την έκδοση προδικαστικής αποφάσεως που υπέβαλε το Vestre Landsret με διάταξη της 25ης Ιουνίου 2004 στην υπόθεση Jyske Finans Α/S κατά Skatteministeriet

11.9.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 228/25
            
         Αίτηση για την έκδοση προδικαστικής αποφάσεως που υπέβαλε το Vestre Landsret με διάταξη της 25ης Ιουνίου 2004 στην υπόθεση Jyske Finans Α/S κατά Skatteministeriet
   (Υπόθεση C-280/04)
   (2004/C 228/51)
   Με διάταξη της 25ης Ιουλίου 2004, η oπoία περιήλθε στη Γραμματεία τoυ Δικαστηρίου των Ευρωπαϊκών Κοινοτήτων στις 29 Ιουνίου 2004, το Vestre Landsret στο πλαίσιο της διαφοράς μεταξύ Jyske Finans Α/S καi Skatteministeriet, που εκκρεμεί ενώπιόν του, ζητεί από τo Δικαστήριο των Ευρωπαϊκών Κοινοτήτων να αποφανθεί επί των εξής προδικαστικών ερωτημάτων:
   
               1.
            
            
               Έχουν οι διατάξεις του άρθρου 13, σημείο B, στοιχείο γ) της έκτης οδηγίας ΦΠΑ [77/388/EΟΚ (1)], σε συνδυασμό με το άρθρο 2, περίπτωση 1, της οδηγίας, και το άρθρο 11, σημείο A, παράγραφος 1, στοιχείο α) την έννοια ότι εμποδίζουν ένα κράτος μέλος να διατηρεί μια νομική κατάσταση που υφίσταται βάσει του νόμου του περί φόρου προστιθεμένης αξίας και κατά την οποία ο υποκείμενος στον φόρο, ο οποίος ενέταξε σε σημαντικό βαθμό επενδυτικά αγαθά στην επιχείρησή του, οφείλει, σε αντίθεση προς εμπόρους μεταχειρισμένων οχημάτων και άλλους επιχειρηματίες που πωλούν μεταχειρισμένα αυτοκίνητα, ΦΠΑ ακόμη και όταν το αγαθό αγοράζεται από υποκειμένους στον φόρο οι οποίοι δεν δήλωσαν φόρο επί της τιμής των αγαθών και για τον λόγο αυτό δεν υπήρχε δυνατότητα εκπτώσεως ΦΠΑ κατά την απόκτηση του αγαθού;
            
         
               2.
            
            
               Έχει το άρθρο 26α, σημείο A, στοιχείο ε) της έκτης οδηγίας ΦΠΑ την έννοια ότι ο όρος «υποκείμενος στο φόρο μεταπωλητής» αφορά μόνον πρόσωπα των οποίων η κύρια επαγγελματική δραστηριότητα συνίσταται στην αγορά και πώληση μεταχειρισμένων αγαθών, όταν τα εν λόγω μεταχειρισμένα αγαθά αποκτώνται προς επίτευξη οικονομικού οφέλους κατά τη μεταπώληση, πράγμα που συνιστά τον μοναδικό ή τον κύριο σκοπό της αποκτήσεως, ή ο όρος αυτός αφορά και πρόσωπα που εκποιούν συνήθως τα αγαθά αυτά μετά το τέλος της εκμισθώσεως ως υποδεέστερο στοιχείο της όλης οικονομικής δραστηριότητας εκμισθώσεως με τη μέθοδο της χρηματοδοτικής μισθώσεως υπό τις περιγραφείσες ανωτέρω περιστάσεις;
            
         
      (1)  Της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49).